Našu univerzitu dnes navštívila delegácia predsedníctva Študentskej rady vysokých škôl, ktorú prijal rektor univerzity René Bílik.
Hostia sa zaujímali o stav ubytovacích zariadení na našej univerzite, o spôsob využitia štátnej pomoci pre študentské domovy a o stav pripravenosti univerzity na prípadné prijatie takejto pomoci. Účastníci stretnutia sa zhodli, že doterajšia pomoc zo strany štátu sa orientovala predovšetkým na renováciu a rekonštrukcie ubytovacích kapacít vysokých škôl a menej sa prihliadalo na problém nedostatočného počtu ubytovacích miest. Aj preto bola štátna pomoc pre Trnavskú univerzitu v minulom období skôr symbolická. Rektor univerzity členov delegácie podrobne informoval nielen o problémoch našej vysokej školy s ponukou ubytovacích miest, ale o možných riešeniach, ktoré v ostatnom čase naša univerzity v tejto veci prijíma.
foto: Trnavská univerzita/Barbora Likavská